O movimiento carlista nunca tenió unidat de mando y d'administración ni conservó territorio en o qual hese puesto instalar os suyos quartels, almagazens, estrabillas de caballos, depositos de ferius y prisioners, mantenendo-se de contino en movimiento por a provincia, asaltando lugars y refuchiando-se en as montanyas. En ocasions s'uniban quantas chicotas partidas pa realizar un ataque a una localidat important u a un convoy que circulaba por a carretera Madrit - Andalucía. En plegar a la provincia as expedicions de Gómez y Basilio García, en formoron parte mientres se mantenioron en a provincia, belunas marchoron con ellas a provincias vecinas, mesmo uns pocos hombres las acompanyoron a la suya tornada a o territorio basco-navarro.